**Læseplan for færdselslære:**

Det er vigtigt, at vi som skole beskæftiger os med færdsel, trafik og sikker skolevej. Undervisningen centrerer sig om følgende tre hovedområder: adfærd, viden om risici og holdninger/ansvar – jf. fælles mål. Endvidere trænes elevernes adfærd i trafikken på alle klassetrin i forbindelse med forberedelse og afholdelsen af ekskursioner og ture ud af huset.

**Adfærd:** Der arbejdes med, hvordan eleverne færdes i trafikken, deres kendskab til

færdselsreglerne samt opmærksomhed på sikkerhed og hensigtsmæssig adfærd – først til fods og senere også på cykel og scooter/knallert.

**Viden om risici:** Der arbejdes med elevernes kendskab til de risikofaktorer, der påvirker deres sikkerhed, så som andre trafikanter, trafikale forhold, tidspunkt og årstid.

**Holdninger/ansvar:** Der arbejdes med elevernes bevidsthed omkring god og dårlig adfærd i

trafikken og eget ansvar i den sammenhæng. Herudover viden om påvirkning ved indtagelse af stimulanser og basal viden om forholdsregler ved tilskadekomst i trafikken.



Færdsel er en fælles opgave for skole og forældre, der sammen skal sørge for, at børnene får gode vaner med sig i trafikken.

Færdselslære er et timeløst fag, derfor er det færdsels-trafiklæren, der har ansvaret for, at der bliver undervist i færdsel igennem hele skoleforløbet.

Færdsels-trafiklærens centrale opgaver:

* At rådgive og vejlede kolleger om, hvordan de kan integrere færdselslære i de obligatoriske fag.
* At bestille og føre tilsyn med materialer og hjælpemidler, samt rådgive om brug af div. Materialer.

(www.sikkertrafik.dk)

* At koordinere praktiske prøver og lokale trafiksikkerhedskampagner. Det kan f.eks. være koordinering af skolestartskampagnen eller planlægning af cyklistprøver.
* At sikre løbende kontakt til politiet, kommunen og rådet for sikker trafik.

Deltagelse i netværksmøder, modtage nyhedsbreve osv.

**Årsforløb – arbejdsplan:**

* Gå-prøve i 0-klasse
* den lille cyklistprøve i 3. Klasse
* cyklistprøve i 6. Klasse
* Afvikle en mellemtrinscyklistdag, hvor der både mødes let og tung trafik.